**OPATRENIE**

**Ministerstva zahraničných vecí a európskych záležitostí Slovenskej republiky**

**z 22. mája 2017,**

**č. 015709/2017-POLS-0066553,**

**ktorým sa ustanovujú krízové oblasti**

Ministerstvo zahraničných vecí a európskych záležitostí Slovenskej republiky podľa § 134 ods. 2 zákona č. 55/2017 Z. z. o štátnej službe a o zmene a doplnení niektorých zákonov a §  12 ods. 2 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov ustanovuje:

**§ 1**

Krízové oblasti, v ktorých patrí za štátnu službu v krízovej oblasti a za výkon práce vo verejnom záujme v krízovej oblasti príplatok, sú: Afganistan, Alžírsko, Angola, Azerbajdžan (Náhorný Karabach), Bahrajn, Bangladéš, Benin, Bosna a Hercegovina, Botswana, Burkina, Burundi, Cyprus (oblasti pod správou OSN), Čína (Sin-ťiang, Tibet), Čad, Džibutsko, Egypt, Eritrea, Etiópia, Filipíny (Mindanao), Guinea, Guinea Bissau, Gabon, Gambia, Ghana, Gruzínsko (Južné Osetsko, Abcházsko), Guatemala, Haiti, Honduras, India (Kašmír), Indonézia (Aceh), Irak, Irán, Izrael, Jemen, Jordánsko, Južná Afrika, Južný Sudán, Kamerun, Keňa, Kirgizsko, Kolumbia, Komory, Kongo, Konžská demokratická republika, Kórejská ľudovodemokratická republika, Kórejská republika, Laos, Lesotho, Libanon, Libéria, Líbya, Madagaskar, Malawi, Mali, Mauretánia, Mexiko, Mjanmarsko, Moldavsko (Podnestersko), Mozambik, Namíbia, Nepál, Niger, Nigéria, Pakistan, Palestína, Pobrežie Slonoviny, Rovníková Guinea, Rusko (Čečensko, Dagestan, Ingušsko - kabardino – balkarská republika, Karačajevo - čerkeská republika, Severné Osetsko, Stavropoľský kraj), Rwanda, Senegal, Sierra Leone, Somálsko, Srbsko (Kosovo), Srí Lanka, Stredoafrická republika, Sudán, Svazijsko, Sýria, Tadžikistan, Tanzánia, Togo, Tunisko, Turecko, Ukrajina (Krym, Donecká a Luhanská oblasť), Uganda, Uzbekistan, Venezuela, Východný Timor, Zambia, teritórium Západnej Sahary, Zimbabwe.

**§ 2**

Toto opatrenie nadobúda účinnosť 1. júna 2017.

Miroslav Lajčák